16η -17η Διδακτική ώρα

*2.2.2 Ιστορική εξέλιξη του management*

Το μάνατζμεντ ως λειτουργία παρατηρείται από την αρχαιότητα,

όμως η συστηματική οργάνωση της γνώσης του ξεκίνησε ουσιαστικά από τις αρχές του αιώνα μας.

***Βιογραφικό-εισαγωγή***

**Ο Fraderich Taylor** (1856 -1915) υπήρξε ένας από τους θεμελιωτές της Οργάνωσης και Διοίκησης.

Με το σύγγραμμα του "Αρχές Επιστημονικού management", που δημοσιεύθηκε το 1910 στις ΗΠΑ, αναδεικνύεται ο πατέρας της Επιστήμης της Οργάνωσης και Διοίκησης.

***Οι απόψεις του***

* Πίστευε ότι η **αύξηση της παραγωγικότητας** ήταν η μόνη λύση

για την εξασφάλιση υψηλών μισθών, αλλά και μεγαλύτερων κερδών.

* Παράλληλα, υποστήριζε ότι με την **εφαρμογή επιστημονικών μεθόδων**

ήταν δυνατό να υπάρξει αύξηση της παραγωγικότητας,

χωρίς να δαπανάται άσκοπα ανθρώπινη εργασία.

* Επίσης, ότι οι εργοδότες και οι εργαζόμενοι έπρεπε να **σταματήσουν να θεωρούν**

ότι η διανομή κερδών ήταν το κυρίαρχο πρόβλημα

και έπρεπε να εστιάσουν την προσοχή τους στην κατά το δυνατό **μεγαλύτερη αύξηση *των κερδών***,

μέσα σε κλίμα κατανόησης και καλής συνεργασίας.

***Βιογραφικό-εισαγωγή***

**Ο Henri Fayol** (1841 - 1925), Γάλλος μηχανικός,

θεωρείται μετά τον Taylor ο πατέρας της "Θεωρίας της Διοίκησης"

και στην Ευρώπη υπήρξε ο θεμελιωτής της επιστημονικής Οργάνωσης και Διοίκησης.

***Οι απόψεις του***

* Ως προς τις αρχές του management έδωσε πολύ μεγάλη

**έμφαση στα υψηλά ιεραρχικά επίπεδα** της οργανωτικής και διοικητικής πυραμίδας

και **ανέλυσε τα καθήκοντα των διοικητικών στελεχών.**

* Υποστήριξε ότι οι διάφορες και ποικίλες ενέργειες ή δραστηριότητες μέσα στην επιχείρηση,

παρά τις διαφορές που παρατηρούνται μεταξύ τους,

μπορούν να ενταχθούν σε ορισμένες κατηγορίες, οι οποίες λέγονται ***επιχειρησιακές λειτουργίες.***

Αυτές είναι: (α) Η τεχνική, (β) η εμπορική, (γ) η χρηματοοικονομική, (δ) η ασφάλεια

(προστασία των εργαζομένων και της περιουσίας) και (ε) η λογιστική.

* Στις λειτουργίες αυτές προσθέτει και τις (στ) ***λειτουργίες της διοίκησης***,

οι οποίες αναλύονται σε εργασίες (1) σχεδιασμού, (2) πρόβλεψης, (3) οργάνωσης,

(4) διεύθυνσης των ανθρώπων, (5) συντονισμού και (στ) έλεγχου.

* Αυτές οι εργασίες, που συνθέτουν τις βασικές λειτουργίες της Διοίκησης,

αποτελούν και σήμερα με μικρές παραλλαγές σημαντικό τμήμα της θεωρίας του μάνατζμεντ.

***Βιογραφικό-εισαγωγή***

**Ο Max Weber** (1864 - 1920) ήταν ένας άλλος εκπρόσωπος της κλασσικής θεωρίας.

Ασχολήθηκε ειδικά με τις μεθόδους έρευνας των κοινωνικών επιστημών,

προσδίδοντας ιδιαίτερη έμφαση στο διοικητικό φαινόμενο.

***Οι απόψεις του***

* Υποστήριξε ότι η **γραφειοκρατία** (διοίκηση μέσω γραφείων) είναι το πλέον λογικό μέσο

για την άσκηση έλεγχου πάνω στους ανθρώπους. Το ίδιο συμβαίνει και στον τομέα της διοίκησης.

* Σύμφωνα με τις απόψεις του, **η γραφειοκρατία**, η οποία δεν αποτελεί αρνητικό φαινόμενο,

είναι μια θεωρία οργάνωσης που ανταποκρίνεται κυρίως στις ανάγκες των μεγάλων και πολύπλοκων επιχειρήσεων.

* Ως βασικά χαρακτηριστικά της αναφέρει (α) τις στενά καθορισμένες αρμοδιότητες,

(β) τους αυστηρούς κανόνες και (γ) την εφαρμογή του ιεραρχικού συστήματος οργάνωσης.

***Βιογραφικό-εισαγωγή***

Ο Gantt συνεργάτης του Taylor, εργάστηκε ως σύμβουλος επιχειρήσεων σε θέματα επιλογής εργατών

και στην ανάπτυξη συστημάτων, κινήτρων και πρόσθετων αμοιβών.

***Οι απόψεις του***

* Υποστήριξε και αυτός την ανάγκη (α) για ανάπτυξη της **συνεργασίας** και

(β) της **κατανόησης** μεταξύ της διοίκησης και των εργαζομένων.

* Τόνισε επίσης τη σημασία της (α) εκπαίδευσης και του (β) ανθρώπινου παράγοντα

σε όλα τα διοικητικά προβλήματα.

* Ανάπτυξε γραφικές μεθόδους απεικόνισης σχεδίων, με στόχο τον καλύτερο διοικητικό έλεγχο,

και έδωσε έμφαση στη σημασία του χρόνου και του κόστους

για το σχεδιασμό και τον έλεγχο της εργασίας.

**Κίνημα Ανθρωπίνων σχέσεων**

***Αμφισβήτηση***

Το 1920 εμφανίστηκαν οι πρώτοι αμφισβητίες της θεωρίες του Taylor και των οπαδών του.

Οι κατηγορίες εστιάζονταν στο γεγονός ότι το επιστημονικό μάνατζμεντ

μεταχειριζόταν τους εργαζόμενους **ως εξαρτήματα μηχανής,**

απαιτώντας τυποποιημένες κινήσεις και μεθόδους.

***Οι απόψεις τους***

Υποστήριξαν ότι,

αν οι επιχειρήσεις επέτρεπαν στους εργαζόμενους να έχουν **ενεργό συμμετοχή**

σε θέματα που αφορούσαν τις συνθήκες και τις μεθόδους εργασίας,

τότε το **ηθικό τους θα βελτιωνόταν** και θα έδειχναν **μεγαλύτερη προθυμία για συνεργασία.**

Η θεωρία αυτή ονομάστηκε κίνημα ανθρώπινων σχέσεων

και οι κυριότεροι εκπρόσωποι της ήταν οι Elton Mayo και F. Roethlisberger.

***Έρευνα***

Από την έρευνα που πραγματοποιήθηκε το 1920 σε μεγάλες βιομηχανικές επιχειρήσεις προέκυψε ότι

(α) η συμμετοχή των εργαζομένων σε ομάδα εργασίας

(β) και το γεγονός ότι οι εργαζόμενοι ένιωθαν ότι οι γνώμες και τα συναισθήματα τους είχαν σημασία για την επιχείρηση

**βοηθούσε στην αύξηση της παραγωγικότητας** και μάλιστα ανεξάρτητα από τη βελτίωση ή τη χειροτέρευση των συνθηκών εργασίας.

***Σύγχρονες προσεγγίσεις του Management***

Σήμερα, οι προσεγγίσεις που αφορούν τις διάφορες διαστάσεις του management και των οργανώσεων (οικονομική, επιχειρηματική, πληροφορική, ποσοτική, ψυχολογική, κοινωνική, πολιτική, κτλ.)

αντλούν το επιστημονικό τους υπόβαθρο από άλλες επιστήμες,

όπως τα μαθηματικά, την οικονομία, την κοινωνιολογία, την ανθρωπολογία, την ψυχολογία, κτλ.

και οριοθετούν επιμέρους κλάδους ή επιστημονικές προσεγγίσεις της ευρύτερης επιστήμης του μάνατζμεντ.

**Ερωτήσεις Πανελληνίων Εξετάσεων τύπου Σωστού-Λάθους**

1) Ο Henri Fayol στις επιχειρησιακές λειτουργίες προσθέτει και τις λειτουργίες της διοίκησης. (Γενικό Επαναληπτικές 2005).

2) Ο Gantt υποστήριξε την ανάγκη για ανάπτυξη της συνεργασίας και της κατανόησης μεταξύ της διοίκησης και των εργαζομένων.

3) Ο Max Weber ήταν εκπρόσωπος της κλασσικής θεωρίας. (Εσπ Επαν 2006).

4) Ο Henri Fayol υποστήριξε ότι με την εφαρμογή επιστημονικών μεθόδων είναι δυνατόν να υπάρξει αύξηση της παραγωγικότητας, χωρίς να δαπανάται άσκοπα ανθρώπινη εργασία. (Γενικό Επαναληπτικές 2007).

5) Σύμφωνα με τις απόψεις του Max Weber, η γραφειοκρατία είναι μια θεωρία οργάνωσης που ανταποκρίνεται κυρίως στις ανάγκες των μεγάλων και πολύπλοκων επιχειρήσεων. (Γενικό 2007).

6) Ο Henri Fayol υποστήριξε ότι οι διάφορες και ποικίλες ενέργειες ή δραστηριότητες μέσα στην επιχείρηση, παρά τις διαφορές που παρατηρούνται μεταξύ τους, μπορούν να ενταχθούν σε ορισμένες κατηγορίες, οι οποίες λέγονται επιχειρησιακές λειτουργίες. (Εσπ 2008).

7) Ο Max Weber υποστήριξε ότι η γραφειοκρατία (διοίκηση μέσω γραφείων) είναι το πλέον λογικό μέσο για την άσκηση ελέγχου πάνω στους ανθρώπους. (Γενικό 2008).

8) Ο Henri Fayol ανέπτυξε γραφικές μεθόδους απεικόνισης σχεδίων, με στόχο τον καλύτερο διοικητικό έλεγχο. (Επαναλ.2009)

9) Ο Henri Fayol υποστήριξε ότι η γραφειοκρατία (διοίκηση μέσω γραφείων) είναι το πλέον λογικό μέσο για την άσκηση ελέγχου πάνω στους ανθρώπους.

10) Ο Gantt υποστήριξε την ανάγκη για ανάπτυξη της συνεργασίας και της κατανόησης μεταξύ της διοίκησης και των εργαζομένων. (Επαναληπτικές 2011)

11) Οι πρώτοι αμφισβητίες της θεωρίας του Taylor υποστήριξαν ότι, αν οι επιχειρήσεις επέτρεπαν στους εργαζομένους να έχουν ενεργό συμμετοχή σε θέματα που αφορούσαν τις συνθήκες και τις μεθόδους εργασίας, τότε το ηθικό τους θα βελτιωνόταν και θα έδειχναν μεγαλύτερη προθυμία για συνεργασία. (Γενικό 2012).

12) Ο Henri Fayol υποστήριξε ότι με την εφαρμογή επιστημονικών μεθόδων ήταν δυνατό να υπάρξει αύξηση της παραγωγικότητας, χωρίς να δαπανάται άσκοπα ανθρώπινη εργασία. (Επαναληπτικές 2012)

**Ερωτήσεις Πανελληνίων Εξετάσεων πολλαπλής επιλογής**

**1 H θεωρία που ονομάστηκε κίνημα ανθρωπίνων σχέσεων του Elton Mayo υποστήριξε:**

α. Την ένταξη των διαφόρων δραστηριοτήτων σε επιχειρησιακές λειτουργίες.

β. Τους αυστηρούς κανόνες και την ιεραρχική δομή του συστήματος.

γ. Την ενεργό συμμετοχή των εργαζομένων σε θέματα που αφορούν συνθήκες και μεθόδους εργασίας. (εσπερινό 2002)

δ. Την αύξηση της παραγωγικότητας ως μόνη λύση για την εξασφάλιση υψηλών μισθών.

2. Η θέση ότι η γραφειοκρατία (διοίκηση μέσω γραφείων) είναι το πλέον λογικό μέσο για την άσκηση ελέγχου πάνω στους ανθρώπους διατυπώθηκε από:

α. Fraderich Taylor β. Ηenri Fayol γ. Max Weber δ. Gantt

|  |  |
| --- | --- |
| **3 Στο πλαίσιο των αρχών του management, πολύ μεγάλη έμφαση στα υψηλά ιεραρχικά επίπεδα της οργανωτικής και διοικητικής πυραμίδας δόθηκε από τον:** | |
| α. Fraderich Taylor. β Henri Fayol. |
| γ. Max Weber. δ. Gantt. |
| **4.Ο H. Fayol τη θεωρία του υποστήριξε ότι:**  α. Οι διάφορες δραστηριότητες μέσα στην επιχείρηση μπορούν να ενταχθούν σε ορισμένες κατηγορίες, οι οποίες λέγονται επιχειρησιακές λειτουργίες. | | |
| β Η αύξηση της παραγωγικότητας ήταν η μόνη λύση για την εξασφάλιση υψηλών μισθών.  γ Η γραφειοκρατία ήταν το πλέον λογικό μέσο για την άσκηση ελέγχου πάνω στους ανθρώπους. | | |
| δ Με την εφαρμογή επιστημονικών μεθόδων ήταν δυνατόν να υπάρξει αύξηση της παραγωγικότητας χωρίς να δαπανάται άσκοπα ανθρώπινη εργασία. | | |
|  | | |

**5 Η ανάπτυξη γραφικών μεθόδων απεικόνισης σχεδίων με στόχο τον καλύτερο διοικητικό έλεγχο οφείλεται στον:**

α. Mayo β. Fayol γ. Taylor δ. Gantt

|  |  |
| --- | --- |
| **6. Η άποψη ότι η αύξηση της παραγωγικότητας είναι η μόνη λύση για την εξασφάλιση υψηλών μισθών, αλλά και μεγαλύτερων κερδών, υποστηρίχθηκε από τον:** | |
| α. | Max Weber. β. Gantt. |
| γ. | Henri Fayol. δ**.** Fr. Taylor |
| **7. Η άποψη ότι με την εφαρμογή επιστημονικών μεθόδων ήταν δυνατόν να υπάρξει αύξηση της παραγωγικότητας, χωρίς να δαπανάται άσκοπα ανθρώπινη εργασία, υποστηρίχθηκε από τον:**  α. Gantt. β. Max Weber γ. Henri Fayol δ. Fr. Taylor | |

**8. Πολύ μεγάλη έμφαση στα υψηλά ιεραρχικά επίπεδα της οργανωτικής και διοικητικής πυραμίδας έδωσε ο :**

α. Taylor β. Fayol γ. Weber δ.Gantt(Γενικές 2011)

**9. Η σημασία της εκπαίδευσης και του ανθρώπινου παράγοντα τονίστηκε από:**

α. τον Fr. Taylor β. Henri Fayol γ. Gantt δ. Elton Mayo (Επαναλ.2013)

**Ερωτήσεις Ανάπτυξης Πανελληνίων Εξετάσεων**

1) Να αναφέρετε τις απόψεις για την Οργάνωση και Διοίκηση (Management) του F. Taylor και του Gantt. (Γενικό 2006)

2) Να αναφέρετε τις απόψεις του H. Fayol για την Οργάνωση και Διοίκηση (Management) (Επαναλ. 2006)

3) Να περιγράψετε τις απόψεις του Max Weber για τη γραφειοκρατία (διοίκηση μέσω γραφείων) (Επαναλ. 2008)

4) Ποιες είναι οι απόψεις του Henri Fayol για την Οργάνωση και Διοίκηση-Management; Να αναφέρετε ποιες είναι οι επιχειρησιακές λειτουργίες σύμφωνα με τον Henri Fayol και πως αναλύονται οι λειτουργίες της διοίκησης που αυτός αναφέρει. (γενικό 2010)

5) Τι υποστήριζε η θεωρία που ονομάστηκε κίνημα των ανθρωπίνων σχέσεων και που εστιάζονταν οι κατηγορίες για το επιστημονικό management ; Να αναφέρετε τι προέκυψε από την έρευνα που πραγματοποιήθηκε σε μεγάλες βιομηχανικές επιχειρήσεις το 1920. (Επαναληπτικές 2010)

8) Να περιγράψετε τη συμβολή του Henri Fayol και του Max Weber στην ιστορική εξέλιξη του management. (Γενικές 2013)